钦定古今图书集成/明伦汇编/官常典/第100卷 > 安化王寘𫔍
## 钦定古今图书集成/明伦汇编/官常典/第100卷 > 安化王寘𫔍

按《明外史庆靖王传》：“庶人寘𫔍，祖秩炵，庆靖王第四
子也，封安化王，谥惠懿。父邃墁镇国将军，以寘𫔍袭
王爵，追赠安化荣和王。寘𫔍素狂诞，相者言寘𫔍当
大贵。巫王九儿教鹦鹉妄言祸福，每见寘𫔍，呼老天
子，寘𫔍遂觊望非分。宁夏指挥周昂，千户何锦、丁广，
卫学诸生孙景文、孟彬、史连辈，皆往来寘𫔍所。正德”
五年，帝遣大理少卿周东度宁夏屯田。东希刘瑾意，
以五十亩为一顷，又亩敛银为瑾资。敲扑惨酷，戍将
卫士皆愤怨。而巡抚都御史安惟学数杖辱将士妻，
将士衔刺骨。《寘𫔍》知众怒，令景文饮诸武臣酒，以言
激之。诸武臣多愿从寘𫔍。《寘𫔍》又令人结平卤城戍
将及素所厚张钦等。会有边警，参将仇钺、副总兵杨
英帅兵出防守，总兵姜汉简锐卒为牙兵，得申居敬
等六十人，令周昂领之。昂遂与何锦定约，四月五日
寘𫔍设宴，邀抚镇官饮于第，惟学东不至。锦、昂率居
敬等直入，杀汉及太监李增、邓广于坐，分遣卒杀都
御史惟学、少卿东都指挥杨忠于其公署。遂焚官府，
释囚系，撤黄河渡船于西岸，以绝渡者。遣人招杨英、
仇钺入，皆佯许之。英率众往保王宏堡，众溃，英奔灵
州。钺还镇寘𫔍，夺其军，出金帛犒将士。伪署锦大将
军昂广副将军钦，先锋魏镇、杨泰等总兵都护。令景
文作檄，以“讨奸党刘瑾”为名，传布远近。陕西总兵曹
雄闻变，遣指挥黄正驻灵州，檄英督灵州兵防黄河。
都指挥韩斌、总兵侯勋、参将时源各以兵会。英密使
苍头报钺为内应，令史墉浮渡，夺西岸船，营河东，焚
大小二坝草寘。𫔍惧，令锦等出御，独留昂居守。寘𫔍
祭旗纛，召钺。钺称病，昂问疾。钺刺昂死。令亲兵驰寘
𫔍第，击杀景文连等十馀人，遂擒寘𫔍，迎英众入寘
𫔍叛，十有八日而败。锦部将郑乡，即杀魏镇等数十
人，众骇散。锦、广、泰、钦先后皆获。械系寘、𫔍等至京师，
寘𫔍赐死，锦、广等皆伏诛。钺封咸宁伯，寘𫔍子弟皆
论死。孙《鼒材》逃出，削发居永宁山中。未几，为土僧所
凌，诣官言状，庆王与守镇以闻。传至京师，安化宫人
左宝瓶在浣衣局，使验之，咤曰：“此鼒材殿下也。”帝念
鼒材自归，免死，安置凤阳。

===沈恭王诠钲　灵川恭懿王诠鉌　宜山王诠===

鏋　，宿迁王诠。鏅　，吴江王诠。铿　，定陶王诠。鑨　，云和王诠。

按：《明外史沈简王传》：“简王孙庄王幼。”㙾天顺元年袭
父康王封。正德十一年薨。七子：长恭王诠钲嗣。次诠
鉌，灵川王，诠鏋，宜山王，诠鏅，宿迁王，诠铿，吴江王，诠
鑨，定陶王。诠云和王嘉靖六年《诠钲》薨。子勋。封
《福山王》，前卒。子引桤摄府事。九年薨。无子，再从弟宪
王《引栘》嗣。

按《列朝诗集诠》：“鉌初封灵川王，谥恭懿，以长孙引栘
嗣沈赠沈安王，号凝斋道人”，有《凝斋槁》。